Автомобиль спортым и лъэбакъуэщIэ
Иджыблагъэ Сочэ къалэм щекIуэкIащ «Гран-при Россия. Формула-1» дунейпсо зэхьэзэхуэм и V Iыхьэр. Абы хэта, КъБР-м Автомобиль, мотоцикл спортымкIэ и федерацэм и лIыкIуэхэм я прессс-конференц щекIуэкIащ Къэбэрдей-Балъкъэрым СпортымкIэ и министерствэм и унэм.
ЩIалэхэр къызэхуэсахэм ядэгуэшащ зэхьэзэхуэр къазэрыщыхъуамкIэ. ЗэIущIэр иригъэкIуэкIащ республикэм спортымкIэ и министрым и къуэдзэ Анаев Аслъэн.
Фигу къэдгъэкIыжынщи, къызэдэжэр Сочэ къалэм щызэхэтащ фокIадэм и 29 — 30-хэм. КъБР-м щыщ судьяхэмрэ маршалхэмрэ шыщхьэуIум абы ирагъэблэгъащ икIи 10-м щыщу тIур кIэлъыплъыпIэхэм я нэхъыжьу лэжьащ, тIур техническэ комиссэм хэтащ, щIалихыр кIэлъыплъыпIэхэм маршалу щылэжьащ. Нэгъабэщ япэу ди щIалэхэр «Формула-1»-м щыщылэжьар. Абы щыгъуэм ди республикэм къыбгъэдэкIыу яхэтар цIыхуи 3 къудейщ. Мы махуэхэм маршал гупыр щылэжьэну макIуэ Грознэ къалэм щекIуэкIыну, къызэдэжэмкIэ Урысейм и чемпионатым и фина-лым.
НобэкIэ республикэм а IэнатIэмкIэ судья 30 иIэщ. Ар ягурэ я псэкIэ автоспортым епха, абы и зыужьыныгъэм хэлъхьэныгъэшхуэ хуэзыщI щIалэхэщ.
ЖЫЛАСЭ Замир.
